চীনে বাংলাদেশী পোশাক শিল্প, চামড়া শিল্পের কদর রয়েছে বেশ আগের থেকেই। প্রতি বছর বৈদেশিক মুদ্রার একটি বড় অংশ আসে চীনে রপ্তানিকৃত পণ্যের থেকে। বর্তমানে চীনের সাথে নতুন বাণিজ্য চুক্তিতে বাংলাদেশ। এজন্য দেশটির কাছে লেটার অব ইনটেন্ট (সম্মতিপত্র) পাঠিয়েছে বাংলাদেশ। জিরো ট্যারিফ স্কিম নামের এই বাণিজ্য সুবিধায় চীনের বাজারে ৯৭ শতাংশ পণ্যে শুল্কমুক্ত বাজার সুবিধা পাবে বাংলাদেশ। তবে এর বিপরীতে বাংলাদেশকে আপটার (এশিয়া প্যাসিফিক ট্রেড অ্যাগ্রিমেন্ট) যে সুবিধা পাচ্ছে সেটা আর স্থায়ী হবে না। এক্ষেত্রে শুধু শুল্ক মুক্ত বাজার সুবিধাই পাবে বাংলাদেশ। চীনের সাথে বাংলাদেশের বাণিজ্য ঘাটতি যাতে না হয় সেজন্য দুই দেশ কাজ করে যাচ্ছে। যদি চীনের বাজারে বাংলাদেশী পণ্য সুবিধা বৃদ্ধি করা যায় তাহলে ভবিষ্যতে বাণিজ্য ঘাটতির ক্ষেত্রে কোনো ভয় থাকবেনা। সেই লক্ষ্যে এগোচ্ছে বর্তমান সরকার।